**Годишен отчет за дейността на НЧ „Д. Благоев“ – 1910**

**с. Сърнегор, общ. Брезово**

Настоящото общо събрание на членовете на читалището е с цел Читалищното Настоятелство да отчете дейността на Читалището в изпълнения на годишния план за 2020г., **основни цели**, на който бяха:

* Подпомагане на традиционните читалищни дейности
* Съхраняване и популяризиране на българските културни традиции
* Повишаване компетенциите на работещите в читалището

Реализирането на тези цели се опитахме да осъществим чрез изпълнението на следните дейности:

1. **Библиотечна дейност:**

Актуализация на библиотечния фонд – бяха закупени 20 нови книги. Бибиотечния фонд се увеличи значително от получените като дарение от частни лица 1397 броя книги (броят е толкова голям, защото до сега даренията не са завеждани).

Направен беше 1 абонамент на вестник „Здравен вестник за пенсионера“.

С библиотеката разполагат всички членове на читалището, 37 читатели, като за 2020г. има много посещения и вземания за домашем прочит. Библиотечния фонд наброява 3636 книги.

1. **Художествено – творческа дейност:**

Целяща развитие и обогатяване културният живот на селото. Изминалата година беше много различна от всички останали до сега. В усливията на разрастваща се пандемия от Covid – 19 и дълготрайна карантина, нямахме възможност да изпълним изцяло заплануваните мероприятния в годишния план. Дейността замря през м. Март. До тогава бяха отбелазани в сътрудничество с пенсионерския клуб:

* Годишнина от рождението на Христо Ботев с изложба и рецитал на стихове на поета.
* Йорданов ден (Богоявление) – ритуал с хвърляне на кръста
* Възпроизвеждане на обичая Бабин ден и увеселение за бабите от селото
* Трифон зарезан – ритуално зарязване на лозовите масиви
* Годишнина от обесването на В. Левски с изложба и стихове за Левски
* 3ти Март – годишнина от Освобождението на България от Османско владичество – доклад на председателя и прочит на стихове
* Празничен обяд по случай 8ми Март под надслов „Жената – извор на вдъхновение и красота“

На няколко пъти през останалта част от годината бяха обявявани събития за провеждане и отменяни заради постоянно подновявание карантинни мерки, но библиотеката продължи работа при строго спазване на противоепидемиологичните мерки.

Качеството на библиотечното обслужване зависи от обогатяването, организацията и управлението на библиотечните фондове. А от своя страна качеството на фонда е в пряка връзка с читателските търсения и наличните финансови средства. За съжаление дейсността на фолклорната група към читалището беше преустановена по обективни причини.

1. **Стопанска дейност**

През изминалата година читалището работи по утвърдени субсидии от държавния бюджет на стойност 4186 лв за цялата година. Приходите от членски внос в размер от 90 лв се регистрират чрез издаване на касова бележка на всеки член на читалището.

1. **Материално – техническа база:**

Читалищната дейност, независимо дали е художествена, културно – просветна или библиотечна, винаги се нуждае от добра материална база. Ние най – после успяхме да обособим библиотеката тук, в читалището, където и е мястото. Всичко това костваше много усилия и труд и не малко средства през изминалата година. Сега имаме една добре оборудвана, просторна библиотека, където всеки спокойно може да дойде и да си избере четиво по свой вкус.

Правомощията, които има читалището, съчетано с отговорността, изискват от всеки от нас да съхраним българското както в духовна потребност, така и в материален план.

Искам да благодаря на всички, които безвъзмедно с желание помогнаха при пренасянето на целия инвентар и книгите от старата библиотека. Благодаря и на всички, които не са читалищни членове, но допринесоха за довършителните работи с доброволния си труд. Няма да отправям персонални благодарности за да не пропусна някой и да има обидени.

Приканвам всеки, който милее за родното читалище да пристъпва входа му по често, с добри мисли и чувства и да дарява духовна и материална подкрепа.

Читалище е имало, има и ще има и след нас, за да разпръсква и обогатява културния живот на селото ни.

Председател на настоятелството В. Хаджиева